Hāmaņa iela

Hāmaņa iela ir iela Rīgā, Kurzemes rajonā, Āgenskalnā. Hāmaņa iela sākas krustojumā ar Slokas ielu un beidzas savienojoties ar Kliņģeru ielu. Ielas garums ir 257 metri, tā ir klāta ar asfalta segumu visā garumā.

Hāmaņa ielā 2A atrodas Jaņa Rozentāla Mākslas skola (viena no Profesionālās izglītības kompetences centra "Nacionālā Mākslu vidusskola" struktūrvienībām). Lielākajā daļā Hāmaņa ielas garuma tās pārnumuru pusē atrodas Mārtiņa kapi.

 Vēsture 
Hāmaņa iela Rīgas adrešu grāmatās sastopama jau 1902. gadā ar esošo nosaukumu par godu Hāmaņa muižas (tagadējā Slokas ielā 41) kādreizējam iemītniekam, filozofam, Rīgas Domskolas rektoram, Kanta darbu izdevējam Johanam Georgam Hāmanim (1730-1788). PSRS okupācijas vara 1950. gada 7. jūnijā ielu pārsauca par Narofominskas ielu par godu Krievijas pilsētai Narofominskai. 1990. gada 20. aprīlī ar Rīgas pilsētas Tautas deputātu padomes lēmumu Nr. 1/19 Andra Teikmaņa vadībā ielai atjaunots vēsturiskais nosaukumsMelnalksnis, A. Rīgas pilsētas tautas deputātu padomes sekretārs, "Rīgas pilsētas tautas deputātu padomes LĒMUMS par 20.04.90 Rīgā Nr. 1/19 PAR IELU VĒSTURISKO NOSAUKUMU ATJAUNOŠANU", Rīgas Balss, 1990, 2. lpp., 5. lpp..

 Ielu savienojumi 
Hāmaņa iela ir savienota ar šādām ielām:
 Slokas iela
 Kliņģeru iela

 Skatīt arī 
 Āgenskalns

 Atsauces 

Kategorija:Ielas Āgenskalnā
Kategorija:Kurzemes rajons